Lav et referat af nedenstående tekst:

Tekst:
De kommende dage får mange lærere i Frederikshavn Kommune en fyreseddel stukket i hånden. Pr. 1. august nedlægger Frederikshavn Kommune et stort antal lærerstillinger, og de ramte lærere vil få besked tirsdag eller onsdag i denne uge. Det skriver Kanal Frederikshavn. Lærerkreds Nord har sendt et brev ud til deres medlemmer. - De påtænkte afskedigelser er meget overraskende for lærerkredsen, idet forvaltningen over for kredsen i januar udtrykte forventninger om, at budgetreduktionerne kunne klares ved naturlig afgang og med administrative forflyttelser, står der blandt andet i brevet. Der er endnu ikke sat et præcist antal på, hvor mange lærere der er tale om, men stort set alle skoler i kommunen forventes at blive ramt. Ifølge Kanal Frederikshavn kommer stillingsnedsættelserne af flere årsager. Et faldende elevtal, kommunale besparelser på området og at en række tidligere kommunalt bevilgede budgetpuljer udløber.

Referat:
Der skal nedlægges et stort antal lærerstillinger i Frederikshavn Kommune.